Diari Oficial de la Generalitat Valenciana


Sumari del DOGV 5790, del 23-06-2008 (2008/7621)

RESOLUCIÓ de 26 de maig de 2008, de la consellera de Turisme i presidenta de l'Agència Valenciana del Turisme, per la qual es fixen els indicadors mínims prevists en l'article 7 del Decret 71/2000, de 22 de maig, del Consell.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5790

Data del DOGV
:   23-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7621


Data del document
:   26-05-2008

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * cooperació administrativa
    * turisme
    * municipi
    * estadística de turisme
    * reglament administratiu
    * indicador econòmic
    * regió turística

RESOLUCIÓ de 26 de maig de 2008, de la consellera de Turisme i presidenta de l'Agència Valenciana del Turisme, per la qual es fixen els indicadors mínims prevists en l'article 7 del Decret 71/2000, de 22 de maig, del Consell. [2008/7621]  
Des de l'aprovació del Decret 71/2000, de 22 de maig, del Consell, pel qual es va desplegar la Llei 3/1998, de 21 de maig, de la Generalitat, de Turisme de la Comunitat Valenciana, pel que fa als convenis que poden subscriure's entre els «Municipis Turístics de la Comunitat Valenciana», l'administració turística autonòmica ha compensat financerament l'increment de la despesa a la qual han fet front estos municipis, derivat precisament de la seua condició de turístics.  
L'esmentada norma reglamentària preveu, respecte del procediment aplicable als Convenis per a la Compensació Financera que, anualment es fixaran per resolució del president executiu de l'Agència Valenciana del Turisme, els indicadors mínims aplicables a les despeses derivades de l'esforç financer addicional realitzat per estos municipis, a fi de poder determinar el component addicional compensable.  
En l'actualitat, després de l'última declaració de 25 municipis com a «Municipi Turístic de la Comunitat Valenciana», aprovada per Decret 237/2007, de 28 de desembre, del Consell, són un total de 184 els municipis que ostenten dita condició i, en conseqüència, poden ser beneficiaris de la referida compensació financera.  
Com cada any des de la posada en marxa d'este programa de suport als municipis turístics, per a establir els citats indicadors mínims s'han tingut en compte factors demogràfics i economicopressupostaris, havent-se conclòs la necessitat procedir a realitzar una modificació a l'alça dels indicadors aplicables als municipis de més de 2.000 habitants en les partides 2, 3, 4 i 5, si bé, amb especial incidència per als municipis que compten amb més de 25.001 habitants. Per l'especial naturalesa turística de la partida 1, es continua mantenint l'indicador de 0 euros per habitant per a tots els municipis.  
Esta mesura es disposa com a continuació a la determinació establida el passat exercici, a fi de continuar tractant de minimitzar els desequilibris que pogueren produir-se derivats de la major capacitat de despesa amb què compten els municipis amb un nombre més gran d'habitants  
Per tot el susdit, i de conformitat amb el que establixen l'article 7 de l'esmentat Decret 71/2000, de 22 de maig, del Consell, així com en l'article 5, 1, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, resolc:  
Primer. Establir els següents trams de població per nombre d'habitants:  
- Municipis fins a 2.000 habitants.  
- Municipis entre 2.001 i 25.000 habitants.  
- Municipis entre 25.001 i 50.000 habitants.  
- Municipis entre 50.001 i 100.000 habitants.  
- Municipis amb més de 100.000 habitants.  
Segon. Fixar per a les despeses de l'exercici 2007 els següents indicadors mínims, a partir dels quals es puga obtindre el component addicional a estimar de les corresponents partides pressupostàries:  
1. Per a les despeses derivades de la prestació dels servicis propis de les oficines d'informació turística, en el seu concepte post-venda, que no hagen sigut objecte d'un altre tipus de finançament per part d'algun organisme públic, es considerarà component addicional la quantitat que resulte de l'indicador de 0 euros per habitant.  
2. Per a les despeses derivades del manteniment i conservació de recursos turístics de tipus ecològic i mediambiental, que no hagen sigut objecte d'un altre tipus de finançament per part d'algun organisme públic, els indicadors següents:  
- Municipis fins a 2.000 habitants: 0 euros per habitant.  
- Municipis entre 2.001 i 25.000 habitants: 4 euros per habitant.  
- Municipis entre 25.001 i 50.000 habitants: 6 euros per habitant.  
- Municipis entre 50.001 i 100.000 habitants: 6,50 euros per habitant.  
- Municipis amb més de 100.000 habitants: 7 euros per habitant.  
3. Per a les despeses derivades del manteniment i conservació de recursos turístics de tipus historicoartístic i cultural, que no hagen sigut objecte d'un altre tipus de finançament per part d'algun organisme públic, els indicadors següents:  
- Municipis fins a 2.000 habitants: 0 euros per habitant.  
- Municipis entre 2.001 i 25.000 habitants: 4,25 euros per habitant.  
- Municipis entre 25.001 i 50.000 habitants: 6 euros per habitant.  
- Municipis entre 50.001 i 100.000 habitants: 7 euros per habitant.  
- Municipis amb més de 100.000 habitants: 8 euros per habitant.  
4. Per a les despeses de policia i seguretat ciutadana, que no hagen sigut objecte d'un altre tipus de finançament per part d'algun organisme públic, els indicadors següents:  
- Municipis fins a 2.000 habitants: 6 euros per habitant.  
- Municipis entre 2.001 i 25.000 habitants: 65 euros per habitant.  
- Municipis entre 25.001 i 50.000 habitants: 70 euros per habitant.  
- Municipis entre 50.001 i 100.000 habitants: 80 euros per habitant.  
- Municipis amb més de 100.000 habitants: 100 euros per habitant.  
5. Per a les actuacions extraordinàries en matèria de neteja viària i del mobiliari urbà, que no hagen sigut objecte d'un altre tipus de finançament per part d'algun organisme públic i la finalitat de les quals siga clarament turística, els indicadors següents:  
- Municipis fins a 2.000 habitants: 6 euros per habitant.  
- Municipis entre 2.001 i 25.000 habitants: 65 euros per habitant.  
- Municipis entre 25.001 i 50.000 habitants: 70 euros per habitant.  
- Municipis entre 50.001 i 100.000 habitants: 80 euros per habitant.  
- Municipis amb més de 100.000 habitants: 100 euros per habitant.  
A tal component addicional s'aplicarà posteriorment el percentatge que determine la Llei de Pressuposts de la Generalitat per a l'exercici 2009.  
Tercer. Amb independència de la seua publicació en el Diari Oficial de la Comunitat Valenciana, notifiqueu la present Resolució a cadascun dels municipis declarats Turístics de la Comunitat Valenciana.  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació o de la seua notificació, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 26 de maig de 2008.- La consellera de Turisme i presidenta de l'Agència Valenciana del Turisme: Angélica Such Ronda.